PRECUVÂNTARE 



Lucrarea pe care o dau acuma publicităţii constitue întâia parte a 

 unei lucrări mai mari asupra pescăriilor din România, care urmează să 

 apară într'o serie de mai mulţi ani. Volumul de faţă este rezultatul unei 

 activităţi de aproape 14 ani. In tot acest timp am umblat prin toate unghiu- 

 rile terii colectând peşti şi alte animale acuatice, instrumente de pescuit, 

 datine şi orice ştiri puteam afla relativ la peştii şi pescăriile noastre. 



Scriind lucrarea de faţă, m'am silit să răspund la mai multe necesităţi. 

 In primul rând ea este o lucrare curat ştiinţifică: faunistică, biologică şi 

 sistematică ; ori unde am putut însă trage o concluziune practică am 

 tras-o, condus fiind de idea că ori şi ce cercetare naturalistă la noi în ţară, 

 pe lângă ştiinţa pură trebue să tindă, pe cât posibil, a pune şi o bază ştiinţifică 

 desvoltării noastre economice. In al doilea rând însă am căutat să tratez şi 

 un capitol foarte principal din etnografia poporului român, pescuitul, care 

 până astăzi încă este foarte puţin cunoscut. Mulţimea de nume populare 

 româneşti pentru instrumentele de pescuit şi peşti, pe cari le-am adunat, 

 vor fi, sper, de oarecare folos filologilor şi linguiştilor noştri; materialul 

 statistic relativ la producţia pescăriilor, preţurile peştelui şi toate datele 

 economice şi comerciale, etc. va fi şi el de un oareşcare folos econo- 

 miştilor. 



In lucrarea de faţă am luat ca principiu ca toate descrierile speciilor 

 ce le-am dat să fie făcute numai după exemplare colectate în România. 



M'am ferit pe cât se poate de creaţiunea de specii nouă şi numai acolo 

 unde erâ o absolută necesitate am făcut-o. 



Figurile cari însoţesc acest volum sunt toate desemne originale făcute 

 după exemplare din ţară. O parte din ele sunt fotografii, fiindcă prin acest 

 procedeu am putut reda mai bine unele specii sau caractere mai impor- 

 tante. Desemnele în cea mai mare parte au fost executate de către d-1 Pamfil 

 Polonic, desemnatorul Serviciului Pescăriilor, căruia profit de această ocazie 

 pentru a-i exprima viile mele mulţumiri pentru silinţa mare ce şi-a dat-o şi 

 pentru priceperea cu care a lucrat. 



Fauna ihtiologică a României are o importanţă ştiinţifică mai mare 

 decât o simplă faună locală, căci noi fiind la gurile Dunării avem cheia 



A.R —Publ. Adamachi. 111. Antipa, Ihtiologia. 1 



